רצח באוריינט אקספרס (סרט, 2017)

רצח באוריינט אקספרס (באנגלית: Murder on the Orient Express) הוא דרמת-מותחן תקופתי בריטי-אמריקאי משנת 2017 שביים הבמאי והשחקן קנת בראנה ואשר מבוסס על רומן מתח באותו השם שנכתב על ידי אגתה כריסטי בשנת 1934. זהו סרט מסוגת "מי עשה את זה?" שבו מככבים אנסמבל שחקנים הכוללים את בראנה עצמו בתפקיד הבלש הרקול פוארו, ג'וני דפ, פנלופה קרוז, מישל פייפר, וילם דפו, ג'וש גד, ג'ודי דנץ', דייזי רידלי, דרק ג'קובי ולסלי אודום ג'וניור. בשנת 1934, לאחר שהבלש הרקול פוארו מצליח לפענח מקרה של גנבה בירושלים, הוא נוסע לחופשה באיסטנבול, אך מוזעק לאנגליה, ויוצא לדרך ברכבת האוריינט אקספרס, העומדת לצאת למסע ארוך מאיסטנבול לפה-דה-קאלה הגובלת בתעלת למאנש. קודם עלייתו לרכבת הוא פוגש מכר ותיק, בוק, מנהל הרכבת. במהלך הנסיעה, פונה אל פוארו אחד הנוסעים, איש העסקים האמריקאי אדוארד ראצ'ט, שמספר לו שמאיימים על חייו ומבקש מפוארו שיגלה מי מאיים עליו, אך פוארו מסרב. הרכבת ממשיכה בנסיעתה, אולם נאלצת לעצור באמצע הדרך, כאשר הקטר נשמט בשל מפולת שלגים. למחרת בבוקר ראצ'ט נמצא בתאו ללא רוח חיים, עם 12 דקירות סכין בחזהו. מנהל הרכבת, בוק, מבקש מפוארו לפענח את התעלומה עד שהרכבת התקועה תחולץ ותגיע לתחנה הקרובה. קנת בראנה - הרקול פוארו, בלש. ג'וני דפ - אדוארד ראצ'ט, גנגסטר. פנלופה קרוז - פילאר אסטרוואדוס, מיסיונרית. מישל פייפר - מיס קרוליין האברד, "ציידת בעלים". אמה של סוניה וסבתה של דייזי. וילם דפו - גרהרד הרדמן, פרופסור. ג'וש גד - הקטור מק'קווין, המזכיר והעוזר האישי של ראצ'ט. ג'ודי דנץ' - נטשה דרגומירוף, נסיכה. דייזי רידלי - מרי דבנהאם, האומנת של דייזי. דרק ג'קובי - אדוארד הנרי מסטרמן, משרתו של ראצ'ט. אוליביה קולמן - הילדגרד שמידט, המשרתת האישית של נטשה דרגומירוף. לסלי אודום ג'וניור - ג'ון ארבת'נוט, רופא. מרוואן קנזארי - פייר מישל, כרטיסן. לוסי בוינטון - הלנה אנדרני, רוזנת. סרגיי פולונין - רודולף אנדרני, רוזן. מנואל גרסיה-רולפו - בנימינו מארקז, סוכן מכירות. טום בייטמן - מ. בוק, מנהל הרכבת. פיל דאנסטר - קולונל ג'ון ארמסטרונג הסרט הופץ על ידי החברה פוקס המאה ה-20 והוא עלה לאקרנים בהקרנה ראשונה ומצומצמת ב-3 בנובמבר 2017 בבריטניה. שבעה ימים לאחר מכן, ב-10 בנובמבר, התקיימה הקרנת הבכורה העולמית בארצות הברית. בישראל ההקרנה התחילה ב-9 בנובמבר 2017. מבט ותמונות ראשוניות על הסרט פורסמו בכתבה אקסקלוסיבית במגזין "אנטרטיינמנט ויקלי". מדיה וקבצים בנושא רצח באוריינט אקספרס בוויקישיתוף אתר האינטרנט הרשמי של רצח באוריינט אקספרס אתר האינטרנט הרשמי של רצח באוריינט אקספרס מידע וכתבות רצח באוריינט אקספרס, ברשת החברתית פייסבוק רצח באוריינט אקספרס, ברשת החברתית אקס (טוויטר) רצח באוריינט אקספרס, ברשת החברתית אינסטגרם "רצח באוריינט אקספרס", במסד הנתונים הקולנועיים IMDb (באנגלית) "רצח באוריינט אקספרס", באתר נטפליקס "רצח באוריינט אקספרס", באתר AllMovie (באנגלית) "רצח באוריינט אקספרס", באתר Rotten Tomatoes (באנגלית) "רצח באוריינט אקספרס", באתר Box Office Mojo (באנגלית) "רצח באוריינט אקספרס", באתר Metacritic (באנגלית) "רצח באוריינט אקספרס", באתר אידיבי "רצח באוריינט אקספרס", באתר דיסני+ סרטים (באנגלית) "רצח באוריינט אקספרס", במסד הנתונים הקולנועיים KinoPoisk (ברוסית) אבנר שביט‏, "רצח באוריינט אקספרס": צפו בטריילר הראשון, באתר וואלה, 1 ביוני 2017 ביקורות אורון שמיר, עכבר העיר, "רצח באוריינט אקספרס": המופע הלא מוצלח של קנת׳ בראנה, באתר הארץ, 9 בנובמבר 2017 אבנר שביט‏, עלי אקספרס: "רצח באוריינט אקספרס" הוא בידור סביר, אבל תצוגות המשחק הן חיקוי זול לעומת המקור, באתר וואלה, 11 בנובמבר 2017 ארז דבורה, ביקורת סרט: "רצח באוריינט אקספרס" - רכבת שדוהרת לשומקום, באתר ynet, 13 בנובמבר 2017 דני לרנר, רצח באוריינט אקספרס: הגרסה הגנדרנית של פוארו, באתר nrg‏, 13 בנובמבר 2017 אורי קליין, "רצח באוריינט אקספרס": למה לעשות גרסה מחודשת לסרט הזה, באתר הארץ, 19 בנובמבר 2017 This Week's Cover: Exclusive First Look at Murder on the Orient Express, פורסם לראשונה ב-3 במאי 2017. הכתבה נכתבה על ידי קוליס, קלארק.